techiaith/cofnodycynulliad_en-cy huggingface dataset:
English: Well, I mean - . In reality, shoplifting increased when self-service was introduced, probably about 17 years ago, into supermarkets. They accept it as part of - . I mean, they obviously look to catch shoplifters, but they accept it as part of their business models. I think a variety of options should be available for people. For some people, they want to physically go through a checkout, for others, they want to checkout automatically at the end, for others, they want to go around with a scanner. Having those choices is important for people, especially at busy times when the automated services take a lot of pressure off the services that people are using when they physically go through a checkout.
Welsh: Wel, hynny yw - . Mewn gwirionedd, cynyddodd achosion o ddwyn o siopau pan gyflwynwyd hunanwasanaeth i archfarchnadoedd tua 17 mlynedd yn ôl, mae'n debyg. Maen nhw'n ei dderbyn yn rhan o - . Hynny yw, maen nhw'n amlwg yn ceisio dal lladron, ond maen nhw'n ei dderbyn yn rhan o'u modelau busnes. Rwy'n credu y dylai amrywiaeth o ddewisiadau fod ar gael i bobl. I rai pobl, maen nhw eisiau mynd drwy'r lôn dalu yn gorfforol, i eraill, maen nhw eisiau talu'n awtomatig ar y diwedd, i eraill, maen nhw eisiau mynd o gwmpas gyda sganiwr. Mae cael y dewisiadau hynny'n bwysig i bobl, yn enwedig ar adegau prysur pan fo gwasanaethau awtomatig yn cymryd llawer o bwysau oddi ar y gwasanaethau y mae pobl yn eu defnyddio pan fyddan nhw'n mynd drwy'r lôn dalu yn gorfforol.
English: I'm extremely concerned about the severe issues with universal credit, such as the impact of the changes to payment of housing support, and the impact they're having on rent arrears. We have expressed our concerns to the UK Government, calling for a halt to the roll-out of universal credit.
Welsh: Rwy'n bryderus iawn am y problemau difrifol gyda chredyd cynhwysol, fel effaith y newidiadau ar dalu cymhorthdal tai, a'r effaith y maen nhw'n ei chael ar ôl-ddyledion rhent. Rydym ni wedi mynegi ein pryderon i Lywodraeth y DU, gan alw am atal y broses o gyflwyno credyd cynhwysol.
English: Thank you for that answer, First Minister. Disabled people and single parents and women have been amongst the biggest losers under seven years of austerity, according to the Equality and Human Rights Commission, standing to lose around 10 per cent of their income by 2022 due to tax and benefit changes since 2010. The roll-out of the flawed universal credit, with its unacceptable payment delays, as you've said, has pushed many people into debt, rent arrears and eviction. Of course, the Member for Torfaen, Lynne Neagle, has fed back on the Torfaen experience. Also, young people aged 18 to 21 have also lost out under universal credit, with housing benefit withdrawn. I don't know if Members are aware that the Children's Society has highlighted the UK Government's proposals to introduce an earnings threshold for eligibility to free school meals under universal credit, restricting free school meals to families with net earnings under £7,400 per year. With universal credit expected to be fully rolled out this year in the Vale of Glamorgan and other parts of Wales, what support is the Welsh Government giving to our advice services, such as Cardiff and Vale Citizens Advice, which will be bearing the brunt of supporting people adversely affected by universal credit?
Welsh: Diolch am yr ateb yna, Prif Weinidog. Mae pobl anabl a rhieni sengl a menywod wedi bod ymhlith y rheini sydd fwyaf ar eu colled o dan saith mlynedd o gynni cyllidol, yn ôl y Comisiwn Cydraddoldeb a Hawliau Dynol, gan sefyll i golli tua 10 y cant o'u hincwm erbyn 2022 oherwydd newidiadau i drethi a budd-daliadau ers 2010. Mae cyflwyno'r credyd cynhwysol diffygiol, gyda'i oediadau talu annerbyniol, fel yr ydych chi wedi dweud, wedi gwthio llawer o bobl i ddyled, ôl-ddyledion rhent ac i gael eu troi allan. Wrth gwrs, mae'r Aelod dros Torfaen, Lynne Neagle, wedi bwydo yn ôl ar brofiad Torfaen. Hefyd, mae pobl ifanc rhwng 18 a 21 oed ar eu colled hefyd yn sgil credyd cynhwysol, wrth i fudd-dal tai gael ei ddiddymu. Nid wyf i'n gwybod a yw'r Aelodau'n ymwybodol bod Cymdeithas y Plant wedi tynnu sylw at gynigion Llywodraeth y DU i gyflwyno trothwy enillion ar gyfer cymhwysedd ar gyfer prydau ysgol am ddim o dan gredyd cynhwysol, gan gyfyngu prydau ysgol am ddim i deuluoedd ag enillion net o lai na £7,400 y flwyddyn. Gyda'r credyd cynhwysol yn debygol o gael ei gyflwyno'n llawn eleni ym Mro Morgannwg a rhannau eraill o Gymru, pa gymorth mae Llywodraeth Cymru yn ei roi i'n gwasanaethau cyngor, fel Cyngor ar Bopeth Caerdydd a'r Fro, a fydd yn ysgwyddo'r baich o gynorthwyo pobl sy'n cael eu heffeithio'n andwyol gan gredyd cynhwysol?
English: We have provided £5.97 million of grant funding for this year. That funding will continue in the next financial year. It's for three projects: front-line advice services, Better Advice, Better Lives, and Communities First shared outcomes projects. They ensure access to free and independent social welfare advice across Wales and, as I said, that will continue into the next financial year.
Welsh: Rydym ni wedi darparu £5.97 miliwn o gyllid grant ar gyfer eleni. Bydd y cyllid hwnnw'n parhau yn y flwyddyn ariannol nesaf. Mae ar gyfer tri phrosiect: gwasanaethau cyngor rheng flaen, Cyngor Da, Byw'n Dda, a phrosiectau rhannu canlyniadau Cymunedau yn Gyntaf. Maen nhw'n sicrhau mynediad am ddim ac annibynnol at gyngor lles cymdeithasol ledled Cymru ac, fel y dywedais, bydd hynny'n parhau i'r flwyddyn ariannol nesaf.
English: In his budget last November, the Chancellor of the Exchequer announced changes to the universal credit system. These include the removal of the seven waiting days before a claimant can apply for universal credit, significant improvement to the advanced payment system, including increasing the amount available, and changes to support people with their rent payments when moving from housing benefit. Does the First Minister agree with the chief executive of the Citizens Advice bureaux who said that these changes are a very welcome step and will make significant differences to people claiming universal credit in Wales?
Welsh: Yn ei gyllideb fis Tachwedd diwethaf, cyhoeddodd Canghellor y Trysorlys newidiadau i'r system credyd cynhwysol. Mae'r rhain yn cynnwys cael gwared ar y saith niwrnod aros cyn y gall hawlydd wneud cais am gredyd cynhwysol, gwelliant sylweddol i'r system taliadau ymlaen llaw, gan gynnwys cynyddu'r swm sydd ar gael, a newidiadau i gynorthwyo pobl â'u taliadau rhent wrth symud o fudd-dal tai. A yw'r Prif Weinidog yn cytuno â phrif weithredwr y canolfannau Cyngor ar Bopeth a ddywedodd bod y newidiadau hyn yn gam i'w groesawu ac y byddan nhw'n gwneud gwahaniaeth sylweddol i bobl sy'n hawlio credyd cynhwysol yng Nghymru?
English: Well, it shouldn't have been messed up in the first place, should it? That's an admission that what was put in place at the very beginning wasn't thought through properly and ended up with a lot of people in debt. We still have evidence from housing associations to Citizens Advice that shows that rent arrears are still a problem for people on universal credit. There are other issues as well that surround the implementation of universal credit, such a lack of awareness concerning alternative payment arrangements and access to advance payments. So, those problems still remain.
Welsh: Wel, ni ddylid bod wedi gwneud smonach ohono yn y lle cyntaf, na ddylai? Dyna gyfaddefiad nad oedd yr hyn a roddwyd ar waith i gychwyn wedi ei ystyried yn ddigonol ac arweiniodd hynny at roi llawer o bobl mewn dyled. Mae gennym ni dystiolaeth gan gymdeithasau tai i Cyngor ar Bopeth sy'n dangos bod ôl-ddyledion rhent yn dal i fod yn broblem i bobl ar gredyd cynhwysol. Ceir materion eraill hefyd sy'n gysylltiedig â gweithredu credyd cynhwysol, fel diffyg ymwybyddiaeth ynghylch trefniadau talu amgen a mynediad at daliadau ymlaen llaw. Felly, mae'r problemau hynny yn parhau.
English: First Minister, the Scottish Government, as part of the Smith Commission, will see yet again more powers over welfare being devolved to their Government. In the past, your Government has said that you don't want to have powers over welfare because of the cost implications, but, as we've rehearsed time and time again in debates here in the National Assembly for Wales, we have been led to understand that the fiscal framework for those powers will be transferred to the Scottish Government, and therefore the cost of administrating those welfare benefits will be transferred, alongside the powers. Will you therefore change your mind on this? We can stand here and moan about how welfare will affect our citizens, and I agree with you on that, but can we take responsibility here in Wales for those welfare powers if we are better at doing it than Westminster?
Welsh: Prif Weinidog, bydd Llywodraeth yr Alban, yn rhan o Gomisiwn Smith, yn gweld mwy o bwerau eto dros les yn cael eu datganoli i'w Llywodraeth. Yn y gorffennol, mae eich Llywodraeth wedi dweud nad ydych chi eisiau cael pwerau dros les oherwydd y goblygiadau cost, ond, fel rydym ni wedi wedi ei ailadrodd dro ar ôl tro mewn dadleuon yma yng Nghynulliad Cenedlaethol Cymru, fe'n harweiniwyd i ddeall y bydd y fframwaith cyllidol ar gyfer y pwerau hynny yn cael ei drosglwyddo i Lywodraeth yr Alban, ac felly bydd y gost o weinyddu'r budd-daliadau lles hynny gael ei throsglwyddo, ochr yn ochr â'r pwerau. A wnewch chi newid eich meddwl ynghylch hyn felly? Gallwn sefyll yma a chwyno am sut y bydd lles yn effeithio ar ein dinasyddion, ac rwy'n cytuno â chi am hynny, ond allwn ni gymryd cyfrifoldeb yma yng Nghymru am y pwerau lles hynny os ydym ni'n well am ei wneud na San Steffan?
English: Well, the answer to the question lies in the election of a Labour Government in Westminster that is committed to fairness, to social justice and to opportunity. We must be very careful in divorcing ourselves from the welfare system that exists across GB. Why? Because we're net beneficiaries. At the end of the day, if we end up in the situation where we have to finance our own welfare system, we will be worse off in terms of the money that's available.
Welsh: Wel, yr ateb i'r cwestiwn yw ethol Llywodraeth Lafur yn San Steffan sydd wedi ymrwymo i degwch, i gyfiawnder cymdeithasol ac i gyfleoedd. Mae'n rhaid i ni fod yn ofalus iawn o ran gwahanu ein hunain oddi wrth y system les sy'n bodoli ar draws Prydain Fawr. Pam? Gan ein bod ni'n fuddiolwyr net. Yn y pen draw, os ydym ni'n cael ein hunain mewn sefyllfa lle mae'n rhaid i ni ariannu ein system les ein hunain, byddwn yn waeth ein byd o ran yr arian sydd ar gael.
English: So, we have to be careful not to move along that path and be in a position where we end up taking on powers that we then don't have the money to finance. That's the issue for us. We know that the UK Government has a record of agreeing to the transfer of powers without the transfer of the finances, and that's the question we need to answer.
Welsh: Felly, mae'n rhaid i ni fod yn ofalus peidio â symud ar hyd y llwybr hwnnw a bod mewn sefyllfa lle'r ydym ni'n cymryd cyfrifoldeb am bwerau nad yw'r arian gennym ni i'w hariannu wedyn. Mater i ni yw hynny. Rydym ni'n gwybod bod gan Lywodraeth y DU hanes o gytuno i drosglwyddo pwerau heb drosglwyddo'r cyllid, a dyna'r cwestiwn y mae angen i ni ei ateb.
English: We are working with the industry and others to develop long-term sustainability by developing integrated networks such as the metro in north and south Wales. We will look, when the powers are devolved, at a better and more sustainable structure for bus services in Wales.
Welsh: Rydym ni'n gweithio gyda'r diwydiant ac eraill i ddatblygu cynaliadwyedd hirdymor trwy ddatblygu rhwydweithiau integredig fel y metro yn y gogledd a'r de. Byddwn yn edrych, pan gaiff y pwerau eu datganoli, ar strwythur gwell a mwy cynaliadwy ar gyfer gwasanaethau bysiau yng Nghymru.
English: My constituents are looking forward to the trams and the light rail systems that the metro will bring, but in the meantime people rely on buses to get themselves to work and to school. Cardiff Bus is the municipal bus service and they are being subjected to aggressive assaults by private companies that are simply cherry-picking the routes that are the most profitable. The Transport Act 1985 does not allow the cross-subsidy of one route by revenue from another, and I just wondered what the Government's plans are for ensuring the sustainability of a network of sustainable services for all our citizens, particularly those who don't have a car, and what model of delivery we need and what legislation we might need.
Welsh: Mae fy etholwyr yn edrych ymlaen at y tramiau a systemau rheilffyrdd ysgafn a ddaw yn sgil y metro, ond yn y cyfamser mae pobl yn dibynnu ar fysiau i gael eu hunain i'r gwaith ac i'r ysgol. Bws Caerdydd yw'r gwasanaeth bws trefol ac mae'n nhw'n destun ymosodiadau bygythiol gan gwmnïau preifat sy'n dewis y llwybrau mwyaf proffidiol. Nid yw Deddf Trafnidiaeth 1985 yn caniatáu darparu croes-gymhorthdal i un llwybr o refeniw un arall, ac roeddwn i'n meddwl tybed beth yw cynlluniau'r Llywodraeth ar gyfer sicrhau cynaliadwyedd rhwydwaith o wasanaethau cynaliadwy ar gyfer ein holl ddinasyddion, yn enwedig y rheini nad oes ganddynt gar, a pha fodel darparu sydd ei angen arnom a pha ddeddfwriaeth y gallai fod ei hangen arnom.
English: We cannot continue with a system where, unless services are subsidised, they can be altered or removed almost at the drop of a hat. I remember, not so long ago, in Ceredigion, where Arriva pulled out of the provision of bus services there at very short notice, and then it was left to other private operators to step in and fill the gap. That is not a sustainable way of running bus services. Nor is it right that, in many parts of Wales, there is only one provider, and that provider is a private provider that can charge, effectively, what it wants. This is another one of the myths that was peddled by the Tories in the 1980s and beyond: that, in transport, there can be competition. Well, for many people in Wales there is no competition when it comes to buses. There's certainly no competition when it comes to trains. People are paying over the odds for private monopolies. That situation cannot continue, and the Cabinet Secretary and I and the Government will be looking at ways of ensuring that, in the future, we have a bus network that is publicly supported both financially and by the people of Wales, and not one that is fragmented and overpriced.
Welsh: Ni allwn barhau gyda system lle, oni bai fod cymhorthdal ar gyfer gwasanaethau, y gellir eu newid neu gael gwared arnynt yn ddirybudd bron. Rwy'n cofio, nid mor hir yn ôl, yng Ngheredigion, pan roddodd Arriva y gorau i ddarparu gwasanaethau bws yno yn fyr-rybudd iawn, ac yna fe'i gadawyd i weithredwyr preifat eraill gamu i mewn a llenwi'r bwlch. Nid yw honno'n ffordd gynaliadwy o redeg gwasanaethau bysiau. Ac nid yw'n iawn chwaith, mewn sawl rhan o Gymru, bod un darparwr yn unig, a bod y darparwr hwnnw'n ddarparwr preifat sy'n gallu codi yr hyn y mae'n dymuno, i bob bwrpas. Mae hwn yn un arall o'r anwireddau hynny a hysbysebwyd gan y Toraid yn y 1980au a thu hwnt: y gellir cael cystadleuaeth ym maes trafnidiaeth. Wel, i lawer o bobl yng Nghymru nid oes unrhyw gystadleuaeth pan ddaw i fysiau. Yn sicr nid oes cystadleuaeth pan ddaw i drenau. Mae pobl yn talu mwy nag y dylent am fonopolïau preifat. Ni all y sefyllfa honno barhau, a bydd Ysgrifennydd y Cabinet a minnau a'r Llywodraeth yn edrych ar ffyrdd o sicrhau, yn y dyfodol, bod gennym ni rwydwaith bysiau a gefnogir yn gyhoeddus, yn ariannol a chan bobl Cymru, ac nid un sy'n dameidiog lle mae'r prisiau'n rhy uchel.
English: First Minister, I've received comments from a local bus operator in Pembrokeshire who has expanded his business following the closure of another bus company in the county, but unfortunately the operator is having difficulty in upgrading his infrastructure. Of course, I accept that local authority budgets are tight, but given the important service that more and more bus companies are providing across Wales and the fact that they provide jobs locally, what assistance can the Welsh Government offer bus companies such as this one to safeguard their viability for the future and therefore secure the sustainability of bus services, particularly in rural areas?
Welsh: Brif Weinidog, rydw i wedi derbyn sylwadau gan weithredwr bysiau lleol yn sir Benfro sydd wedi ehangu ei weithrediadau yn dilyn cau cwmni bysus arall yn y sir, ond, yn anffodus, mae'n ei chael hi'n anodd i uwchraddio ei seilwaith. Wrth gwrs, rydw i'n derbyn bod cyllidebau awdurdodau lleol yn dynn, ond, o ystyried y gwasanaeth pwysig y mae mwy a mwy o gwmnïau bysiau yn eu cynnig ar draws Cymru, a'r ffaith eu bod yn darparu swyddi yn lleol hefyd, pa gymorth y gall Llywodraeth Cymru ei gynnig i gwmnïau bysiau fel hyn i ddiogelu eu hyfywedd yn y dyfodol ac, felly, sicrhau cynaliadwyedd gwasanaethau bysiau, yn enwedig mewn ardaloedd gwledig?
English: How many companies have we seen over the years go to the wall? We've seen many. We must reconsider the structure of bus services. That means, for example, whether it's possible to have a system of franchises - it won't work on a local government level; I think that would be too small - to ensure that the companies have to deliver the service at the price that was agreed and that that's sustainable for years to come. We've got to move away from the system we have at present where, for the majority of the people of Wales, one company runs the services and they decide on which ones will work without any kind of input or permission from local people. That has to change. We must consider that there's no competition in most parts of Wales. We'll have to move to a kind of system that is much more sustainable and will ensure that we don't see services just falling apart, very often, as we have seen over the past years.
Welsh: Faint o gwmnïau ŷm ni wedi'u gweld dros y blynyddoedd sydd yn cwympo drosodd? Sawl un. Sawl un. Mae'n rhaid i ni ailystyried y strwythur o wasanaethau bysiau. Mae hynny'n meddwl, er enghraifft, a oes yna fodd i gael system o franchises - nid yw e'n gweithio ar lefel awdurdodau lleol; maen nhw'n rhy fach, yn fy marn i, i hynny ddigwydd - er mwyn sicrhau bod cwmni yn gorfod sicrhau gwasanaeth ar y pris sydd wedi cael ei gytuno, a sicrhau bod y gwasanaeth hwnnw yn parhau dros y blynyddoedd. Mae'n rhaid i ni symud bant o'r strwythur sydd gyda ni ar hyn o bryd, sef un lle, i'r rhan fwyaf o bobl yng Nghymru, mae un cwmni yn rhedeg gwasanaethau, ac mae hi lan iddyn nhw i redeg y gwasanaethau y maen nhw'n credu sy'n mynd i weithio, heb unrhyw fath o input na chaniatâd gan bobl leol. Mae'n rhaid i hynny newid. Mae'n rhaid i ni ystyried nad oes cystadleuaeth o gwbl yn y rhan fwyaf o Gymru ynglŷn â bysiau, a symud i system, felly, sy'n llawer mwy cynaliadwy, a system sy'n sicrhau nad ydym ni'n gweld gwasanaethau jest yn cwympo wrth ei gilydd, yn aml iawn, fel rydym ni wedi gweld dros y blynyddoedd diwethaf.
English: Does the First Minister think that it's acceptable that there are no rush-hour buses from Wrexham industrial estate - one of the largest industrial estates in Europe - into Wrexham town centre? Thousands of workers are being left high and dry by a non-existent transport service. You either have to clock off early, or you have to hang around for an hour to catch the bus home. Now, you can talk as much as you like about your occasional bus summits. You can show us fancy maps about a so-called north Wales metro transport system, or, of course, you can tell us that you're serious about this. Is this acceptable? Because people are telling me it's not. I'm sure everybody here would believe it's not. Why is Wrexham suffering from sub-standard services in this respect? And why doesn't the largest industrial estate, or one of the largest industrial estates in Europe, not have what is a basic service?
Welsh: A yw'r Prif Weinidog yn credu ei bod yn dderbyniol nad oes unrhyw fysiau yn ystod yr oriau prysur, o ystad ddiwydiannol Wrecsam - un o'r ystadau diwydiannol mwyaf yn Ewrop - i ganol tref Wrecsam? Mae miloedd o weithwyr mewn sefyllfa lle nad oes ganddyn nhw unrhyw wasanaeth trafnidiaeth. Mae'n rhaid ichi naill ai gadael y gwaith yn gynnar, neu mae'n rhaid i chi aros am awr i ddal y bws adref. Nawr, gallwch chi sôn cymaint ag y mynnoch am eich uwchgynadleddau bysiau achlysurol. Gallwch chi ddangos mapiau ffansi i ni o system drafnidiaeth metro gogledd Cymru, fel y'i gelwir, neu, wrth gwrs, gallwch chi ddweud wrthym eich bod o ddifrif am hyn. A yw hyn yn dderbyniol? Oherwydd mae pobl yn dweud wrthyf i nad yw'n dderbyniol. Rwy'n siŵr y byddai pawb yma yn credu nad yw'n dderbyniol. Pam mae Wrecsam yn dioddef gwasanaethau sy'n is na'r safon yn hyn o beth? A pham nad oes gan yr ystad ddiwydiannol fwyaf, neu un o'r ystadau diwydiannol mwyaf yn Ewrop, yr hyn sy'n wasanaeth sylfaenol?
English: Why doesn't he take it up with the councils? The councils are responsible for subsidising bus services. And he is right; do I think it's acceptable? [ Interruption.] Do I think it's acceptable? No, I don't; I think he's right. But the reality is, as he knows full well, we don't have control over the buses yet. Now, there's no point pretending - [ Interruption.] Not even the leader of the opposition knows that, apparently, based on the comment he's just given - that we don't have responsibility over the buses yet. I want to see, for the people of Wrexham and those who are commuting to Wrexham industrial estate, a proper, integrated, sustainable transport service, via the north-east Wales metro, using trains, using buses, to ensure that the situation that he's described - which is not acceptable - does not continue in the future as it has done, after 30 years of Tory transport misrule.
Welsh: Pam nad yw e'n codi'r mater gyda'r cynghorau? Y cynghorau sy'n gyfrifol am roi cymorthdal i wasanaethau bysiau. Ac mae e'n iawn; a ydw i'n credu bod hyn yn dderbyniol? [ Torri ar draws.] A ydw i'n credu bod hyn yn dderbyniol? Nac ydw, dydw i ddim; rwy'n credu ei fod ef yn iawn. Ond y gwir yw, fel y gŵyr ef yn iawn, nid oes gennym reolaeth dros y bysiau eto. Nawr, does dim diben esgus - [ Torri ar draws.] Nid yw arweinydd yr wrthblaid hyd yn oed yn gwybod, mae'n debyg, ar sail y sylw y mae ef newydd ei roi - nad oes gennym gyfrifoldeb dros y bysiau eto. Rwyf i eisiau gweld, ar gyfer pobl Wrecsam a'r rhai hynny sy'n cymudo i ystad ddiwydiannol Wrecsam, wasanaeth trafnidiaeth priodol, integredig, cynaliadwy, drwy fetro y gogledd-ddwyrain, gan ddefnyddio trenau, gan ddefnyddio bysiau, i sicrhau na fydd y sefyllfa y mae ef wedi ei disgrifio - nad yw'n dderbyniol - yn parhau yn y dyfodol fel sydd wedi digwydd, ar ôl 30 mlynedd o gamreoli trafnidiaeth gan y Torïaid.
English: The next item is the business statement and announcement, and I call on the leader of the house, Julie James.
Welsh: Yr eitem nesaf, felly, yw'r datganiad a chyhoeddiad busnes, ac rydw i'n galw ar arweinydd y tŷ, Julie James.
English: Diolch, Llywydd. There are no changes to this week's business. Business for the next three weeks is shown in the business statement and announcement found amongst the meeting papers, which are available to Members electronically.
Welsh: Diolch, Llywydd. Nid oes unrhyw newidiadau i fusnes yr wythnos hon. Dangosir busnes y tair wythnos nesaf yn y datganiad a chyhoeddiad busnes sydd i'w cael ymhlith papurau'r cyfarfod, sydd ar gael i Aelodau yn electronig.